**Pályázati Felhívás**

**a 2013. évi Iparfejlesztési Pályázathoz**

Pályázati felhívás azonosító:

**OHU-IFPR-2013-001**

Impresszum

Ezt a dokumentumot az Országos Hulladékgazdálkodási Ügynökség készítette, a 2011. évi LXXXV., a környezetvédelmi termékdíjról szóló törvény 21. § (1) bekezdés felhatalmazása alapján.

Az Országos Hulladékgazdálkodási Ügynökség jelen dokumentum magáncélú, oktatási, kutatási célú felhasználását korlátozás nélkül engedélyezi bármely felhasználó részére, azzal a megkötéssel, hogy a dokumentumból felhasznált részletet/elemet hivatkozási jelöléssel kell ellátni, melyben a pontos forrás azonosításra kerül.

A dokumentummal kapcsolatos minden egyéb felhasználási cél, különösképpen bármely pénzügyi, vagy más üzleti előnyt biztosító felhasználási cél tiltott. A dokumentumot e célok bármelyikéből kifolyólag harmadik fél részére átadni, értékesíteni kizárólag az Vidékfejlesztési Minisztérium írásbeli hozzájárulásával lehet. A dokumentum szerkezeti tagolásának, illetve felosztásának átvétele, felhasználása tilos! A törvény megsértése, illetve a szerzői jogok sérelme jogi következményekkel jár.

©2013 Minden jog fenntartva.

Tartalomjegyzék

Impresszum 2

Tartalomjegyzék 3

Táblázatok jegyzéke 5

Ábrajegyzék 5

Mellékletek 5

Rövidítések 5

1. Alapvető információk 6

1.1. A pályázati kiírás célja 6

1.2. Rendelkezésre álló forrás 11

1.3. A támogatás összege 11

1.4. A támogatás mértéke 12

1.5. Kötelező vállalások 13

1.5.1. Létszámtartás 13

1.5.2. Személyi jellegű ráfordítások 13

1.6. A pályázatok benyújtásának módja, helye és határideje 14

2. Pályázók köre 15

2.1. Jogi forma, méret, székhely 15

2.2. Pályázóra vonatkozó adminisztratív feltételek 16

2.2.1. Adminisztratív korlátozások 16

2.2.2. Kockázati szempontok 18

2.2.3. Közbeszerzésre vonatkozó szabályozás 19

2.3. Pályázó gazdálkodására vonatkozó feltételek 19

2.4. A pályázó tevékenysége (iparági korlátozás) 19

3. A pályázat tartalma 20

3.1. Támogatható tevékenységek köre 20

3.2. Elszámolható költségek köre 20

3.2.1. Eszközbeszerzés 20

3.2.2. Szelektív hulladékgyűjtéshez és szállításhoz szükséges gépjármű beszerzése 21

3.2.3. Infrastrukturális fejlesztés és építési beruházás eszközbeszerzéshez kapcsolódóan 21

3.2.4. Szelektív hulladékgyűjtő eszközök, tárolóedények beszerzése, telepítésének költsége 22

3.2.5. A települési szelektív hulladékgyűjtési és hasznosítási rendszerek kialakításához szükséges tervek, tanulmányok elkészíttetése szolgáltatás megrendeléssel 23

3.2.6. Egyéb, a projekt végrehajtás során felmerült költségek 23

3.3. Nem elszámolható költségek köre 23

3.3.1. Általános korlátozások 23

3.3.2. Eszközbeszerzéshez kapcsolódó korlátozások 24

3.3.3. Infrastrukturális fejlesztés és építési beruházáshoz kapcsolódó korlátozások 24

3.3.4. Egyéb korlátozások 25

3.4. Projekt területi korlátozása 25

3.5. Projekt megkezdése 25

3.5.1. Megkezdettség 25

3.6. A projekt fizikai befejezése és a pénzügyi elszámolás végső határideje 26

3.7. Fenntartási kötelezettség 27

3.8. Egyéb korlátozások a projekt tartalmával kapcsolatban 27

4. Pénzügyi feltételek és az állami támogatási szabályok 28

4.1. Támogatás formája és támogatási kategóriája 28

4.2. Önrész 29

4.3. Biztosítékok köre 29

4.4. Előleg igénylése 32

4.5. Nyomon követés 32

5. Pályázatkezelés 32

5.1. Projektkiválasztás 32

5.1.1. Eljárásrend 32

5.1.2. Kiválasztási kritériumok 32

5.2. Kifogáskezelés 33

5.3. A támogatási szerződés 33

5.4. A pénzügyi elszámolás, finanszírozás 34

5.5. Helyszíni szemle és ellenőrzés 35

6. A pályázó által csatolandó mellékletek listája 35

7. Állami támogatási részletszabályok 37

7.1. Közszolgáltatásért nyújtott ellentételezés 37

7.2. Regionális beruházási támogatás 37

7.3. Csekély összegű támogatás 40

Táblázatok jegyzéke

1. táblázat – A projekt nyomon követését szolgáló indikátorok köre 31

2. táblázat – A pályázathoz csatolandó mellékletek 34

Ábrajegyzék

Ebben a változatban nincsenek ábrák.

Mellékletek

1. számú melléklet: Településlista önkormányzatokról a felhívás 1.4. b) pont igénybevételének jogosultságához

2. számú melléklet: Részletes leírás a beszerezhető szelektív hulladékgyűjtő, tárolóedényekről

3. számú melléklet: Pályázati adatlap

4. számú melléklet: Pályázati adatlap a felhívás 1.4. b) pont szerint jogosult pályázóknak

5. számú melléklet: Pályázati Adatlap kitöltési útmutató

6. számú melléklet: Pályázati Adatlap kitöltési útmutató a felhívás 1.4. b) pont szerint jogosult pályázóknak

7. számú melléklet: Kifizetési kérelem és útmutató

Rövidítések

A dokumentumban az alábbi rövidítések fordulnak elő:

|  |  |
| --- | --- |
| ÁFA | Általános forgalmi adó |
| IPB | Iparfejlesztési Pályázati Bizottság |
| IFPA | Iparfejlesztési Pályázati Adatlap |
| Kbt. | A közbeszerzésekről szóló 2011. évi CVIII. törvény |
| Knyt. | Közpénzekből nyújtott támogatások átláthatóságáról szóló 2007. évi CLXXXI. törvény |
| Ktdt. | A környezetvédelmi termékdíjról szóló 2011. évi LXXXV. törvény |
| OHÜ | Országos Hulladékgazdálkodási Ügynökség Nonprofit Kft. |
| TEÁOR | Tevékenységek Egységes Ágazati Osztályozási Rendszere |

1. Alapvető információk

Az Európai Unióhoz történt csatlakozással Magyarország kötelezettséget vállalt az Európai Unió által megkövetelt hulladékhasznosítási arányok elérésére. A környezetvédelmi termékdíjról szóló 2011. évi LXXXV. törvény (a továbbiakban: Ktdt.) 2011. szeptember 1-jén hatályba lépő rendelkezése alapján került sor az ajánlatkérő OHÜ Országos Hulladékgazdálkodási Ügynökség Nonprofit Korlátolt Felelősségű Társaság (a továbbiakban: OHÜ) létrehozására. A Ktdt. 20.§ (1). bekezdésében foglaltak szerint az OHÜ feladata a hulladékhasznosítás kapacitásának növelése, melynek érdekében iparfejlesztési feladatokat lát el.

* 1. A pályázati kiírás célja

A pályázati kiírás alapvető célja a hulladékgyűjtési- és hasznosítási rendszerek fejlesztése. Az OHÜ a 2012-es induló finanszírozási évben részletes piacelemzést hajtott végre az egyes általa finanszírozott hulladékáramok tekintetében. Az elemzés alapján az OHÜ négy fő iparfejlesztési irányt határozott meg:

1. Hulladékgyűjtési rendszerek fejlesztése
2. Gumiipari hulladék anyagában hasznosítási fejlesztések
3. Elektromos és elektronikai hulladék anyagában hasznosítási fejlesztések
4. Csomagolási hulladék anyagában hasznosítási fejlesztések

A főbb célokhoz kapcsolódóan az alábbi célrendszer került kialakításra:

1. 1. főcél: Hulladékgyűjtési rendszerek fejlesztése
   * 1.1. cél: Elkülönített hulladékgyűjtési rendszerek fejlesztése
     + 1.1.1. részcél: A hazai elkülönített hulladékgyűjtés országos rendszer kiterjesztését megvalósító projekt kidolgozása és megvalósítása
     + 1.1.2. részcél: Városias lakókörnyezet vizuális szennyezését okozó hulladékok gyűjtését megvalósító projekt kidolgozása és megvalósítása
   * 1.2. cél: Vegyes hulladékgyűjtési rendszerek utóválogatási alrendszerének fejlesztése
     + 1.2.1. részcél: Vegyes hulladékból fémkomponensek utólagos kiválogatását biztosító műszaki megoldás kidolgozása és válogatóüzem kialakítása
     + 1.2.2. részcél: Vegyes hulladékból üvegkomponensek utólagos kiválogatását megvalósító innovatív műszaki megoldás kidolgozása és válogatóüzem kialakítása
     + 1.2.3. részcél: Vegyes hulladékból elektromos és elektronikai berendezések utólagos kiválogatását megvalósító innovatív műszaki megoldás kidolgozása és kísérleti üzem kialakítása
     + 1.2.4. részcél: Vegyes hulladékból kézi elemek és akkumulátorok utólagos kiválogatását megvalósító innovatív műszaki megoldás kidolgozása és kísérleti üzem kialakítása
   * 1.3. cél: Hulladéklogisztikai rendszerek optimalizálása
     + 1.3.1. részcél: Országos, illetve regionális hatókörű hulladéktároló (gyűjtőközpont, feldolgozómű, lerakó, átrakó, stb.) pontok optimalizálása szükséges darabszám és elhelyezkedés tekintetében
2. 2. főcél: Gumiipari hulladék anyagában hasznosítási fejlesztések
   * 2.1. cél: Gumiabroncs őrléssel történő hasznosítási eljárásainak fejlesztése
     + 2.1.1. részcél: Gumiabroncs textilkomponens anyagában történő hasznosítási technológia kidolgozása
     + 2.1.2. részcél: Gumiabroncsból képzett gumiőrlemény közvetlen abroncsgyártásba történő visszaforgatását megvalósító, legalább 500 tonna/év kapacitásszintű üzem kialakítása
   * 2.2. cél: Gumival kombinált építőipari termékek kidolgozása és üzemesítése
     + 2.2.1. részcél: Gumibitumen előállítását megvalósító, legalább 500 tonna/év kapacitásszintű üzem kialakítása
     + 2.2.2. részcél: Gumibeton előállítását megvalósító, legalább 500 tonna/év kapacitásszintű üzem kialakítása
   * 2.3. cél: Gumiabroncs anyagában történő hasznosítása levegőtől elzárt hevítéssel történő feldolgozásával
     + 2.3.1. részcél: Pirolitikus eljárások során visszamaradó piro-koksz haszonanyaggá alakítását megvalósító technológia kidolgozása és kísérleti üzem kialakítása
   * 2.4. cél: Műszaki gumi anyagában történő hasznosítását megvalósító műszaki megoldás kidolgozása és üzemesítése
     + 2.4.1. részcél: Halogénmentes műszaki gumik anyagában történő hasznosítását megvalósító műszaki megoldás kidolgozása és kísérleti üzem kialakítása
     + 2.4.2. részcél: Halogéntartalmú műszaki gumik anyagában történő hasznosítását megvalósító műszaki megoldás kidolgozása és kísérleti üzem kialakítása

* 2.5. cél: Gumiabroncs újrahasználat előmozdítása
* 2.5.1. részcél: Gumiabroncs újrafutózását megvalósító üzem létrehozása, illetve fejlesztése

1. 3. főcél: Elektromos és elektronikai hulladék anyagában hasznosítási fejlesztések
   * 3.1. cél: Komplex E+E hasznosító üzem megvalósítása
     + 3.1.1. részcél: Nemesfémek innovatív visszanyerését biztosító technológia kidolgozása elektromos és elektronikai berendezésekből
     + 3.1.2. részcél: Speciális, jelentős világpiaci értékkel rendelkező, nem nemesfém anyagok és vegyületek visszanyerését biztosító innovatív technológiák kidolgozása elektromos és elektronikai berendezésekből
     + 3.1.3. részcél: Akrilnitril-butadién-sztirol (ABS) műanyag komponens innovatív anyaghasznosítási eljárás kidolgozása és legalább 1000 tonna/év kapacitásszintű, részben, vagy egészében ezen hulladékokat feldolgozó üzem kialakítása
       - Megjegyzés: A pályázat beadható egy 4.3.2. vagy 4.3.3. részcélhoz kapcsolódó pályázatban is, az itt meghatározott alapanyagból, valamint minimális részkapacitással
   * 3.2. cél: Ólom, higany és más nehézfém vegyületek visszanyerése elektromos és elektronikai berendezésekből
     + 3.2.1. részcél: Higanyvisszanyerés és anyagában hasznosítás megvalósítása képcsöves berendezésekből képződött hulladékokból és kísérleti üzem kialakítása
     + 3.2.2. részcél: Innovatív ólomvisszanyerés és anyagában hasznosítás megvalósítása képcsöves berendezésekből képződött hulladékokból és kísérleti üzem kialakítása
     + 3.2.3. részcél: Innovatív nehézfém visszanyerés és anyagában hasznosítás megvalósítása nem képcsöves elektromos és elektronikai berendezésekből képződött hulladékokból és kísérleti üzem kialakítása
   * 3.3. cél: Nem képcsöves (LED, LCD, plazma, stb.) képalkotási technológiát tartalmazó elektromos és elektronikai berendezések képalkotó rendszerének anyagában hasznosítása
     + 3.3.1. részcél: Innovatív eljárás kidolgozása nem képcsöves (LED, LCD, plazma, stb.) képalkotási technológiát tartalmazó elektromos és elektronikai berendezésekből képződött hulladékok képalkotó rendszerének anyagában történő hasznosítására és kísérleti üzem kialakítása
   * 3.4. cél: Egyéb E+E berendezések és eszközök anyagában hasznosítása
     + 3.4.1. részcél: Innovatív eljárás kidolgozása vegyi anyagok visszanyerésére kézi akkumulátorokból
     + 3.4.2. részcél: Fénycsövek és világítótestek anyagában történő hasznosítását megvalósító üzem kialakítása
2. 4. főcél: Csomagolási hulladék anyagában hasznosítási fejlesztések
   * 4.1. cél: Fa és papírcsomagolás anyagában történő hasznosítását megvalósító műszaki megoldás kidolgozása és üzemesítése
     + 4.1.1. részcél: Facsomagolási hulladékok innovatív anyaghasznosítási eljárás kidolgozása és legalább 5000 tonna/év kapacitásszintű, részben, vagy egészében facsomagolási hulladékot feldolgozó üzem kialakítása
     + 4.1.2. részcél: Papírcsomagolási hulladékok innovatív anyaghasznosítási eljárás kidolgozása és legalább 5000 tonna/év kapacitásszintű, részben, vagy egészében papírcsomagolási hulladékot feldolgozó üzem kialakítása
     + 4.1.3. részcél: Papírcsomagolási hulladékok feldolgozása során képződő nagy volumenű, anyagában hasznosítható hulladékfrakciók innovatív anyagában történő továbbhasznosítási eljárás kidolgozása és legalább 5000 tonna/év kapacitásszintű üzem kialakítása
       - Megjegyzés: A pályázat beadható egy 4.3.1., 4.3.2. vagy 4.3.3. részcélhoz kapcsolódó pályázatban is, az itt meghatározott alapanyagból, valamint minimális részkapacitással
     + 4.1.4. részcél: Italkarton hulladékok innovatív anyaghasznosítási eljárás kidolgozása és legalább 1000 tonna/év kapacitásszintű, részben, vagy egészében italkarton hulladékot feldolgozó üzem kialakítása
   * 4.2. cél: Fém csomagolási hulladékok anyagában történő hasznosítását megvalósító műszaki megoldás kidolgozása és üzemesítése
     + 4.2.1. részcél: Vasfém csomagolási hulladékok innovatív anyaghasznosítási eljárás kidolgozása és legalább 5000 tonna/év kapacitásszintű, részben, vagy egészében vasfém csomagolási hulladékot feldolgozó üzem kialakítása
     + 4.2.2. részcél: Élelmiszeripari minőségű alumínium csomagolási hulladékok anyaghasznosítási eljárás kidolgozása és legalább 5000 tonna/év kapacitásszintű, részben, vagy egészében alumínium csomagolási hulladékot feldolgozó üzem kialakítása
   * 4.3. cél: Műanyag csomagolási hulladékok anyagában történő hasznosítását megvalósító műszaki megoldás kidolgozása és üzemesítése, kivéve bármely, a szintetikus-szál ipar alkalmazási körébe tartozó cél.
     + 4.3.1. részcél: Meglévő polietilén-tereftalát (PET) csomagolás feldolgozó üzemek anyag- és termékminőség javító fejlesztése
     + 4.3.2. részcél: Meglévő polipropilén (PP), polietilén (PE, HDPE, LDPE), polisztirol (PS, HIPS), akrilnitril-butadién-sztirol (ABS) csomagolás feldolgozó üzemek anyag- és termékminőség javító fejlesztése, amely azonban csak akkor támogatható, ha a fejlesztés megfelel az induló beruházás fogalmának
     + 4.3.3. részcél: Polipropilén (PP), polietilén (PE, HDPE, LDPE), polisztirol (PS, HIPS), akrilnitril-butadién-sztirol (ABS) csomagolási hulladékok innovatív anyaghasznosítási eljárás kidolgozása és legalább 1000 tonna/év kapacitásszintű, részben, vagy egészében csomagolási hulladékot feldolgozó üzem kialakítása
     + 4.3.4. részcél: Poliuretán (PU) csomagolási hulladékok innovatív anyaghasznosítási eljárás kidolgozása és kísérleti üzem kialakítása
     + 4.3.5. részcél: Polivinilklorid (PVC) csomagolási hulladékok innovatív anyaghasznosítási eljárás kidolgozása és kísérleti üzem kialakítása
     + 4.3.6. részcél: Egyéb, a 4.3.1. – 4.3.5. részcélokban nem említett alapanyagú csomagolási hulladékok (így például Poliamid (PA), Polikarbonát (PC), stb.) innovatív anyaghasznosítási eljárás kidolgozása és kísérleti üzem kialakítása
     + 4.3.7. részcél: Vegyes és /vagy szennyezett műanyag csomagolási hulladékok innovatív anyaghasznosítási eljárás kidolgozása és kísérleti üzem kialakítása
     + 4.3.8. részcél: Biológiailag megújuló alapanyagból előállított műanyagok innovatív anyaghasznosítási eljárás kidolgozása és kísérleti üzem kialakítása
   * 4.4. cél: Üveg csomagolási hulladékok anyagában történő hasznosítását megvalósító műszaki megoldás kidolgozása és üzemesítése
     + 4.4.1. részcél: Üvegcsomagolási hulladékok nem csomagolási célú hasznosítását megvalósító, legalább 5000 tonna/év kapacitásszintű, részben, vagy egészében üvegcsomagolási hulladékot feldolgozó üzem kialakítása
     + 4.4.2. részcél: Üvegcsomagolási hulladékok csomagolási célú hasznosítását megvalósító, legalább 5000 tonna/év kapacitásszintű, részben, vagy egészében üvegcsomagolási hulladékot feldolgozó üzem kialakítása
     + 4.4.3. részcél: Innovatív üvegcsomagolás anyagában hasznosítási eljárás kidolgozása és az ezen alapuló kísérleti üzem kialakítása
   * 4.5. cél: Papír csomagolási hulladékok anyagában történő hasznosítását megvalósító műszaki megoldás kidolgozása és üzemesítése
     + 4.5.1. részcél: Csomagolási és egyéb papír hulladék olyan anyagában hasznosítását megvalósító kísérleti üzem, félüzem, vagy üzem kialakítása, amely nem papír végterméket állít elő, valamint a keletkező végtermék nem kerül termikus hasznosításra
   * 4.6. cél: Vegyes hulladékok anyagában történő hasznosítását megvalósító műszaki megoldás kidolgozása és üzemesítése
     + 4.6.1. részcél: A Budapesti Hulladékégető által képzett égetési maradékok anyagában történő hasznosítását megvalósító műszaki megoldás kidolgozása és legalább 5000 tonna/év kapacitásszintű feldolgozó üzem kialakítása
     + 4.6.2. részcél: Vegyes hulladékból anyaghasznosítási céllal kinyert vegyi anyagok hasznosítását megvalósító műszaki megoldás kidolgozása és legalább 5000 tonna/év kapacitásszintű feldolgozó üzem kialakítása
   1. Rendelkezésre álló forrás

A pályázat meghirdetésekor a támogatásra rendelkezésre álló tervezett keretösszeg 1.900 millió forint, mely várhatón 40 pályázati szerződésre fordítható. A pályázat forrása Magyarország 2013. évi központi költségvetéséről szóló 2012. évi CCIV. törvény 1. melléklete alapján a XII. VM fejezet 2013. évi költségvetésében az OHÜ szakmai tevékenységének finanszírozása, a Vidékfejlesztési Minisztérium fejezet költségvetésében az államháztartásért felelős miniszter NGM/22629/3/2013. számú többletbevétel felhasználásáról szóló engedélye, valamint a Kormány zárolás részbeni feloldásáról szóló 1868/2013. (XI. 19.) számú határozata.

Amennyiben a rendelkezésre álló kötelezettségvállalási keret kimerül, vagy annak kimerülése előre jelezhető, az OHÜ Nonprofit Kft. a benyújtási határidő lejárta előtt a benyújtás lehetőségét felfüggesztheti vagy a pályázatot lezárhatja. A pályázattal kapcsolatos felvilágosítás a <http://www.szelektivinfo.hu/iparfejlesztes> lapon érhető el. A pályázattal kapcsolatos kérdés az [iparfejlesztes@ohukft.hu](mailto:iparfejlesztes@ohukft.hu) címen tehető fel. A felfüggesztés vagy lezárás tényét közzéteszi a [www.szelektivinfo.hu](http://www.szelektivinfo.hu); és az OHÜ Nonprofit Kft. Hivatalos honlapján, a [www.ohukft.hu](http://www.ohukft.hu) oldalon.

* 1. A támogatás összege

A pályázatok keretében az igényelhető vissza nem térítendő támogatás összegének alsó határa 100.000,- Ft, felső határa pedig:

1. önkormányzatok esetében 15.000.000,- forint,
2. a felhívás 1. sz. mellékletét képező településlistában szereplő önkormányzatok esetében, amennyiben a jelen Pályázati felhívás 3.2.4. pont a). bekezdése szerinti beruházást valósítják meg, 5.000.000,- forint,
3. közszolgáltatási tevékenységet végző gazdasági társaságok esetében 75.000.000,- forint,
4. gazdasági társaságok, egyéni vállalkozók esetében 250.000.000,- forint.
   1. A támogatás mértéke

A támogatás mértékére vonatkozóan az alábbiak az irányadóak.

Az elnyerhető támogatás mértéke a 4.1. alpontban meghatározott támogatási kategóriákhoz igazodóan:

1. az 1. főcélra önkormányzatok esetében az összes elszámolható költség 90%-a,
2. az 1. főcélra a felhívás 1. sz. mellékletét képező településlistában szereplő önkormányzatok esetében, amennyiben a jelen Pályázati felhívás 3.2.4. pont a). bekezdése szerinti beruházást valósítják meg, az összes elszámolható költség 100%-a,
3. az 1. főcélra közszolgáltatási tevékenységet végző gazdasági társaságok esetében az összes elszámolható költség 100%-a, azzal, hogy az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló 2012/21/EU bizottsági határozat (a továbbiakban: 2012/21/EU bizottsági határozat) szerinti közszolgáltatásért nyújtott ellentételezés nem haladhatja meg a közszolgáltatás ellátásának nettó költségét, azaz a közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét, figyelembe véve egy, a közszolgáltatás ellátásához kapcsolódó sajáttőke-rész alapján várható ésszerű profitot is. Amennyiben a kedvezményezett támogatott tevékenysége tekintetében már közszolgáltatási szerződéssel rendelkezik, úgy az annak keretében nyújtott kompenzációt is bele kell számítani.  Az esetlegesen kialakult túlkompenzációt a kedvezményezettnek vissza kell fizetnie.
4. a 2-4. főcélra, továbbá gazdasági társaságok, egyéni vállalkozók esetében a az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22) Korm. rendelet (a továbbiakban: 37/2011. Korm. rendelet) alapján az összes elszámolható költség 50%-a, kivéve:
   1. középvállalkozásnál kisebb vállalkozások esetén Budapesten 30%-a,
   2. középvállalkozások esetén a Nyugat-dunántúli és a Közép-magyarországi régiók esetében 40%-a, Budapesten 20%-a,
   3. nagyvállalkozások esetén a Közép-dunántúli régió esetében 40%-a, a Nyugat-dunántúli és a Közép-magyarországi régiók esetében 30%-a, Budapesten 10%-a.

Amennyiben önkormányzat vagy közszolgáltató a pályázó, az ezen pontban meghatározott célra ők is csak regionális beruházási támogatást kaphatnak. A kedvezményezett az elszámolható költségek legalább 25%-át minden támogatástól mentes saját forrásból kell, hogy biztosítsa. Ha a kedvezményezett ugyanazon elszámolható költségek vonatkozásában más forrásból további állami támogatást vesz igénybe, azok együttes összege nem haladhatja meg a 37/2011. (III. 22.) Korm. rendelet 25. §-ában foglalt mértéket. Kis- és középvállalkozás az a vállalkozás, amely megfelel *a Szerződés 87. és 88. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról szóló (általános csoportmentességi rendelet),* 2008. augusztus 6-i 800/2008/EK bizottsági rendelet (a továbbiakban: 800/2008/EK bizottsági rendelet) I. mellékletében meghatározott vállalkozások valamelyikének

* 1. Kötelező vállalások
     1. Létszámtartás

A pályázónak vállalnia kell, hogy a projekt befejezési évét közvetlenül követő 2 üzleti évben, vagyis a fenntartási időszakban, a pályázat keretében, a fejlesztésre vonatkozó alkalmazott munkavállaló(k) létszámát megtartja.

* + 1. Személyi jellegű ráfordítások

1. A projekt befejezési évét közvetlenül követő 2 üzleti év átlagos éves személyi jellegű ráfordításainak (egyéni vállalkozók esetén az alkalmazottak részére kifizetett bér, megbízási díj, alkalmazottak után kötelezően befizetett társadalombiztosítási járulék, a munkáltatói és kifizetői minőségében megfizetett egészségügyi hozzájárulás SZJA bevallás szerinti vonatkozó sora) növekednie kell a támogatási összeg 3 %-ával a bázisévhez (beadást megelőző üzleti év) képest

Szb + (T \* 0,03) ≤ (Sz1 + Sz2)/2

VAGY

1. A projekt befejezési évét közvetlenül követő 2 üzleti év átlagos éves személyi jellegű ráfordításainak (egyéni vállalkozók esetén az alkalmazottak részére kifizetett bér, megbízási díj, alkalmazottak után kötelezően befizetett társadalombiztosítási járulék, a munkáltatói és kifizetői minőségében megfizetett egészségügyi hozzájárulás SZJA bevallás szerinti vonatkozó sora) növekednie kell 3 %-kal a bázisévhez (beadást megelőző üzleti év) képest.

Szb \* 1,03 ≤ (Sz1 + Sz2)/2

Ahol

Szb: Összes személyi jellegű ráfordítás a pályázat beadását megelőző üzleti évben,

Sz1: Összes személyi jellegű ráfordítás a projekt befejezését követő 1. lezárt üzleti évben,

Sz2: Összes személyi jellegű ráfordítás a projekt befejezését követő 2. lezárt üzleti évben,

T: megítélt támogatás összeg.

A fenti vállalások teljesülése a projekt befejezési évét közvetlenül követő 2. üzleti év végét követően kerülnek ellenőrzésre. Az ellenőrzésre az OHÜ jogosult.

* 1. A pályázatok benyújtásának módja, helye és határideje

A Pályázati Felhívás, a Projekt adatlap és a mellékletek az OHÜ honlapjáról ([www.szelektivinfo.hu/iparfejlesztes](http://www.szelektivinfo.hu/iparfejlesztes)) tölthetők le. Kérjük, olvassa el figyelmesen valamennyi dokumentumot és az abban foglaltak figyelembevételével nyújtsa be pályázatát!

**Felhívjuk a pályázók figyelmét, hogy Ajánlatkérő kizárólag önkéntes hiánypótlási lehetőséget biztosít. Amennyiben a beadott dokumentáció hiányos a Pályázati Felhívás szerint, úgy Ajánlatkérő a rendelkezésre álló dokumentáció alapján dönt. Önkéntes hiánypótlást Pályázó a beadást követő 8. naptári napig postai küldeményként küldheti meg.**

A pályázat benyújtásának formai követelményei az alábbiak:.

A pályázatot (kitöltött Projekt adatlapot és a felhívásban előírt mellékleteket), valamint minden önkéntes hiánypótlás céljából beadott dokumentumcsomagot 3 példányban kinyomtatva, összefűzve, tartalomjegyzékkel ellátva és folyamatosan sorszámozva a lap alján (1 példány eredeti, 2 példány másolat, kérjük a pályázat / önkéntes hiánypótlás fedőlapján feltüntetni „EREDETI”, vagy „MÁSOLAT” megjelöléssel) és 1 példányban elektronikus adathordozón (kizárólag nem újraírható, írásvédett CD lemezen) zárt csomagolásban, ajánlott küldeményként vagy gyorspostai / futárposta (garantált kézbesítési idejű belföldi postai szolgáltatás) szállítás igénybevételével a következő címre kell beküldeni:

**OHÜ – Országos Hulladékgazdálkodási Ügynökség Nonprofit Kft.**

**1380 Budapest, Pf. 1172.**

A borítékra az alábbiakat kérjük ráírni:

„Iparfejlesztési pályázat”

A pályázatot / önkéntes hiánypótlást Magyarország területén kell feladni. A dokumentumokat magyar nyelven kell benyújtani, illetve az idegen nyelvű dokumentumok mellé magyar nyelvű fordítást is kötelezően mellékelni szükséges. A pályázat / önkéntes hiánypótlás teljes dokumentációját egy borítékban / csomagban kell benyújtani. Több levélben / csomagban feladott pályázatot / önkéntes hiánypótlást nem áll módunkban egyesíteni, abban az esetben sem, ha a feladás napja megegyezik. Az először beérkezett levél / csomag alapján történik meg a formai és tartalmi értékelés.

Kérjük, hogy a csomagoláson és a CD lemez tokján jól láthatóan tüntesse fel a Pályázati felhívás kódszámát (OHU-IFPR-2013-01), a pályázó nevét és címét. Kérjük, ellenőrizze a kitöltött adatokat, az adathordozó épségét! Az eredeti példány és a másolati példány eltérése esetén az eredeti példányként becsatolt dokumentáció alapján történik a bírálat.

**A pályázatok benyújtása 2014. január 10-től 2014. február 15-ig lehetséges.** Az ezen határidőn túl beadott pályázatokat az Ajánlatkérő felbontás nélkül visszaküldi a feladó részére.

**A pályázat beadásának napja a postai bélyegzőn szereplő dátum!**

**Ajánlatkérő kizárólag postai úton feladott pályázatot fogad be! Személyes pályázat beadásra nincs lehetőség!**

1. Pályázók köre
   1. Jogi forma, méret, székhely

A pályázati kiírás alapvető célja a hulladékgyűjtési- és hasznosítási rendszerek fejlesztése. Az OHÜ a 2012-es induló finanszírozási évben részletes piacelemzést hajtott végre az egyes általa finanszírozott hulladékáramok tekintetében. Az elemzés alapján az OHÜ négy fő iparfejlesztési irányt határozott meg:

1. Jelen pályázati konstrukcióra pályázhat a kettős könyvvitelt vezető, Magyarországon székhellyel vagy az Európai Gazdasági Térség (a továbbiakban: EGT) államaiban székhellyel és Magyarországon fiókteleppel rendelkező bejegyzett mikro-, kis- és középvállalkozásoknak minősülő gazdasági társaság,

Gazdálkodási forma szerinti osztályozási kód: 113,114,121,128,129

1. Egyéni vállalkozó (a kis- és középvállalkozásokról, fejlődésük támogatásáról szóló 2004. évi XXXIV. törvény 3. §-ban meghatározottak szerint), feltéve, hogy nem tartoznak az EVA hatálya alá.

Gazdálkodási forma szerinti osztályozási kód: 211,212,213,226,227,231,232

1. Jogi személyiséggel rendelkező, közszolgáltatási tevékenységet végző gazdasági társaság, melyben a köztulajdon mértéke meghaladja az 50%-t.

Gazdálkodási forma szerinti osztályozási kód: 113,114,121,128,129,572,573

1. Helyi önkormányzati költségvetést irányító és költségvetési szervek

Gazdálkodási forma szerinti osztályozási kód: 321,322,325,326

A fentiekben felsorolt gazdálkodási forma szerinti társaságok, szervezetek konzorciumban is pályázhatnak, amennyiben minden konzorciumi tag igényel támogatást. A konzorcium akárhány tagból állhat, konzorciumvezetőt (gesztor) kötelező kijelölni, aki kötelezően egy konzorciumi tag és kötelezően ő képviseli a konzorciumot a pályázat tekintetében. A támogatás mértéke a támogatást igénylő pályázó osztályozási kódja szerint kerül meghatározásra, a 4.1. pontban meghatározott cél és a hozzá rendelt támogatási kategória szerint.

Regionális beruházási támogatás esetében (2-4. főcél) nagyvállalkozás (nem KKV) kedvezményezett pedig emellett köteles dokumentált elemzésével előzetesen alátámasztani, hogy

1. a támogatás segítségével lényegesen megnövekszik a projekt mérete,
2. kiszélesedik a tevékenység köre,
3. növekszik a kedvezményezett által a projektre fordítandó összeg,
4. lényegesen felgyorsul a projekt végrehajtási üteme, VAGY
5. a projekt a támogatás hiányában nem az érintett régióban, vagy egyáltalán nem valósult volna meg. A tanulmány benyújtása a szerződéskötés feltétele.

A pályázók pályázatszámára vonatkozó korlátozás: A pályázaton egy pályázótól egy részcél tekintetében egy pályázatot fogad be az OHÜ. Amennyiben több pályázat is érkezik, a Kiíró saját hatáskörében pontosan egy pályázatot kiválaszt, és azt tekinti érvényesnek.

* 1. Pályázóra vonatkozó adminisztratív feltételek

Nem nyújtható támogatás azon pályázó részére, amely nem felel meg az alábbiaknak.

* + 1. Adminisztratív korlátozások

Nem nyújtható támogatás azon pályázó részére, amely nem felel meg az alábbiaknak.

1. A támogatási kérelem benyújtásának időpontjában a támogatást igénylő nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban. Amennyiben a támogatást igénylő ellen jogerős végzéssel elrendelt végelszámolás, felszámolás, jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás indul támogatási kérelem elbírálásáig, illetve a támogatási szerződés megszűnésének időpontjáig, annak tényét a támogatást igénylőnek azonnal be kell jelenteni.
2. Nem köthető támogatási szerződés, és nem folyósítható támogatás a pályázó részére, ha a székhely szerint illetékes állami, illetve önkormányzati adóhatóság hatáskörébe tartozó, lejárt köztartozása, illetve az Európai Unió tradicionális saját forrásai címen tartozása van, és arra az illetékes adóhatóság fizetési könnyítést (részletfizetés, fizetési halasztás) nem engedélyezett.
3. A támogatást igénylő nyilatkozik arról, hogy megfelel az Áht. 50. § (1) bekezdésében meghatározott követelményeknek.
4. A támogatást igénylő tudomásul veszi, hogy nevét, a projekt tárgyát, a döntés időpontját (év, hónap) a támogatás elnyerése esetén az OHÜ Nonprofit Kft. közzéteszi.
5. A támogatást igénylő a támogatási kérelem benyújtásával hozzájárulását adja, hogy a Magyar Államkincstár által működtetett monitoring rendszerben nyilvántartott adataihoz a költségvetési támogatás utalványozója, folyósítója, az Állami Számvevőszék, a Kormányzati Ellenőrzési Hivatal, az állami adóhatóság, valamint az Ávr.-ben meghatározott más jogosultak hozzáférjenek. Erre a támogatási szerződés mellékletét képező nyilatkozattal kötelezettséget kell vállaljanak a pályázók.
6. A pályázó 368/2011. (XII. 31.) Korm. rendelet 82-84. §-ban foglalt esetek bekövetkezése esetén a támogatást és annak kamatait köteles visszafizetni.
7. Abban az esetben, ha a pályázó szervezet helyzetében változás áll be, illetve a pályázati célok megvalósítását akadályozó bármely esemény következik be, úgy pályázónak Ajánlatkérőt haladéktalanul értesítenie kell.
8. Amennyiben a pályázó biztosíték nyújtására köteles, a pályázó a Pályázati Felhívásban meghatározott biztosítékokat Ajánlatkérő által meghatározott időpontig, de legkésőbb a támogatás folyósításáig rendelkezésre kell bocsátania.
9. Abban az esetben, ha a támogatás mértéke nem éri el a 100%-ot, pályázónál a projekt saját forrásának rendelkezésre kell állnia, és azt a pályázónak az Ajánlatkérő által meghatározott időpontig, de legkésőbb a támogatási szerződés megkötéséig igazolnia kell.
10. A projekt keretében beszerzett vagyontárgy a fenntartási kötelezettség fennállása alatt az OHÜ Nonprofit Kft. előzetes jóváhagyása nélkül nem idegeníthető el és nem terhelhető meg.
11. A közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban Knyt.) 6. § (1) bekezdésében foglalt összeférhetetlenségi okok a pályázó személyével, illetve a pályázóként megjelölt szervezettel szemben nem állhatnak fenn.
12. Amennyiben a Knyt. 6.§ (1) bekezdés szerinti összeférhetetlenség a pályázat benyújtását követően merül fel, vagy a pályázó a törvény bármely rendelkezését megsérti, a pályázatot a pályázati eljárásból kizárják, és támogatásban nem részesülhet.
13. A pályázat benyújtásával a pályázó nyilatkozik, hogy eleget tett a Knyt. rendelkezéseinek az érintettségével kapcsolatban, illetve az összeférhetetlenség megszüntetése érdekében.
14. Amennyiben a Knyt. 8. § (1) bekezdés valamely pontja szerinti érintettség a támogatást igénylővel, illetve a támogatást igénylőként megjelölt szervezettel kapcsolatban felmerül, annak a pályázó által benyújtott közzétételi kérelem alapján a [www.kozpenzpalyazat.gov.hu](http://www.kozpenzpalyazat.gov.hu) honlapon történő közzétételét 8 munkanapon belül a támogatást igénylőnek kezdeményeznie kell Ajánlatkérőnél, az érintettséget megalapozó körülmény pontos megjelölésével a jelen támogatási kérelemi felhívás mellékletét képező közzétételi kérelem alapján.
15. Az Ávr. értelmében az átláthatóságról a pályázónak nyilatkoznia kell.

Továbbá nem nyújtható támogatás az alábbi pályázók részére.

1. Aki, vagy amely a jogszabályban (különösen a 368/2011. (XII. 31.) Korm. rendeletben) a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatokat visszavonja.
2. Akiről, vagy amelyről hitelt érdemlően bebizonyosodik, hogy vele szemben az Európai Bizottságnak valamely támogatás visszafizetésére kötelező határozata van érvényben, továbbá aki, vagy amely a jelen pályázati kiírásra benyújtott pályázat benyújtását megelőző három naptári éven belül az államháztartás alrendszereiből, az Európai Unió előcsatlakozási eszközeiből, vagy a strukturális alapokból juttatott valamely támogatással összefüggésben a Támogatási Szerződésben vállalt kötelezettségét neki felróható okból nem teljesítette.
3. Aki, vagy amely a támogatási rendszerből történő kizárást elrendelő határozat hatálya alatt áll.
4. Aki, vagy amely tevékenysége a hatályos környezetvédelmi előírásoknak nem felel meg.
5. Akiről, vagy amelyről hitelt érdemlően bebizonyosodik, hogy a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett.
6. Aki, vagy amely a támogatási döntés meghozataláig nem tesz írásbeli nyilatkozatot annak tudomásul vételéről, hogy lejárt esedékességű, meg nem fizetett köztartozás esetén a köztartozás megfizetéséig a pályázóval Támogatási Szerződés nem köthető, hatályos Támogatási Szerződés esetén a köztartozás megfizetéséig a támogatás nem illeti meg, az esedékes támogatások folyósítása felfüggesztésre, illetve visszatartásra kerül.
7. Aki, vagy amely a támogatási döntés meghozataláig nem tesz írásbeli nyilatkozatot ahhoz történő hozzájárulásáról, hogy adószámát vagy adóazonosító jelét a támogatás folyósítója és a Kincstár felhasználja a lejárt köztartozások teljesítése, illetőleg az adósság bekövetkezése tényének és összegének megismeréséhez.
8. Aki, vagy amely az előző években a támogató által azonos célra biztosított költségvetésből nyújtott támogatás felhasználásával a támogatói okiratban, támogatási szerződésben foglalt kötelezettségét megszegve még nem számolt el.
9. Aki, vagy amely nem nyilatkozik arra vonatkozóan, hogy amennyiben a projekt megvalósítás helyszíne az európai közösségi jelentőségű természetvédelmi rendeltetésű területekről szóló 14/2010. (V.11.) KvVM rendelet alapján Natura 2000 alá tartozó területen található, az eljáró hatóság engedélyével rendelkezik.
10. Aki, vagy amely nem tett eleget a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének, amennyiben az Áht. 50. § (1) b) pontja alapján köztulajdonban álló gazdasági társaságnak minősül.
11. Jogi személy vagy jogi személyiséggel nem rendelkező más szervezet csak abban az esetben részesíthető támogatásban az Áht. 50. § (1) c) pontja alapján, ha átlátható szervezetnek minősül.
12. Azon munkáltató számára, aki a bruttó 300 000 forint alatti munkabérek nettó értékének megőrzéséhez szükséges munkabéremelést nem teljesíti, a jogsértést megállapító határozat jogerőre emelkedésétől számított két évig nem állapítható meg az államháztartásról szóló 2011. évi CXCV. törvény 2. § (1) bekezdés *n)* pontja szerinti költségvetési támogatás.
13. Aki, vagy amely nem nyilatkozott arról, hogy az Avr. 83. § (1) bekezdése szerinti bejelentési kötelezettség teljesítését vállalja, és a jogosulatlanul igénybe vett támogatás összegét és annak kamatait az Ávr. 84. §-ában foglaltak szerint visszafizeti.
14. Aki, vagy amely nem veszi tudomásul, hogy a támogatási igény szabályszerűségét és a költségvetésből nyújtott támogatás rendeltetésszerű felhasználását a jogszabályban meghatározott szervek a támogatási igény benyújtását követően ellenőrizhetik.
15. Aki, vagy amely nem az 1.1 pontban meghatározott hulladékgazdálkodási fejlesztési céloknak megfelelő támogatási igényt nyújt be.
    * 1. Kockázati szempontok

Nem nyújtható támogatás azon pályázó részére, aki tekintetében az alábbi feltételek közül legalább egy teljesül:

1. Aki, vagy amely a projektben beszerzett eszközöket nem az érintett eszközök kereskedelmi forgalmával üzletszerűen foglalkozó, kereskedőnek, vagy gyártónak minősülő szállítótól vásárolja, a piacon szokványos jótállási és szavatossági feltételek biztosítása mellett.
2. Akivel, vagy amellyel szemben a Nemzeti Adó- és Vámhivatal (NAV), illetve az elődszervezete az APEH által indított végrehajtási eljárás van folyamatban a pályázat benyújtásának időpontjában.
   * 1. Közbeszerzésre vonatkozó szabályozás

Felhívjuk a figyelmet a projekt keretében megvalósítandó beszerzések tekintetében esetlegesen fennálló közbeszerzési kötelezettségre. Amennyiben a közbeszerzési eljárás lefolytatásának kötelezettsége fennáll, úgy fokozott figyelmet kell fordítani arra, hogy a projekt megkezdését jelentő, a projekt tárgyára vonatkozó megrendelés időpontja nem előzheti meg a közbeszerzési eljárás lezárását, továbbá a közbeszerzési eljárást a Kbt. vonatkozó szabályai figyelembevételével, a pénzügyi elszámolás végső határidejéig le kell zárni.

* 1. Pályázó gazdálkodására vonatkozó feltételek

Nem nyújtható támogatás azon pályázó részére,

1. akinek, vagy amelynek a pályázat benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott) legutolsó lezárt, teljes üzleti év eves beszámolója alapján a saját tőkéje a törzstőke (alaptőke) jogszabályban előírt legkisebb mértéke alá csökkent,
2. új vállalkozás esetén a nyitómérlegben szereplő saját tőke mértéke a pályázat benyújtásakor alacsonyabb mértékű, mint a jogszabályban előírt legkisebb mérték.
   1. A pályázó tevékenysége (iparági korlátozás)

Nem nyújtható támogatás agrárvállalkozásoknak, melyek a következők szerint kerülnek meghatározásra:

1. Azon vállalkozások, amelyek legutolsó lezárt, teljes üzleti év nettó árbevételének, vagy egyéni vállalkozók esetében vállalkozói adóalapba beszámított bevételének több mint 50%-át mezőgazdasági tevékenység (TEÁOR szám: 01.11-03.22) teszi ki.(TEÁOR ’08 alapján).
2. Nem kaphatnak támogatást azon pályázók, akik a tevékenység végzéséhez szükséges engedéllyel nem rendelkeznek, vagy Cégkivonatuk szerinti tevékenységi körük nem tartalmazza a fejlesztendő tevékenységet.
3. A pályázat tartalma
   1. Támogatható tevékenységek köre

A Pályázati Felhívás keretében az alábbi, a pályázati felhívás 1.1 fejezetében meghatározott fejlesztési célokhoz kapcsolódó, kifejezetten hulladékgazdálkodással összefüggő tevékenységek támogathatók.

Beruházáshoz, fejlesztéshez kapcsolódóan:

1. Eszközbeszerzés
2. Szelektív hulladékgyűjtéshez és szállításhoz szükséges gépjármű beszerzése,
3. Infrastrukturális fejlesztés és építési beruházás az eszközbeszerzéshez kapcsolódóan,
4. Szelektív hulladékgyűjtő eszközök
5. A települési szelektív hulladékgyűjtési és hasznosítási rendszerek kialakításához szükséges tervek, tanulmányok elkészíttetése szolgáltatás megrendeléssel
6. Projektmenedzsment, könyvvizsgálat, minőségbiztosítási rendszer bevezetése, nyilvánosság biztosítása, kizárólag csekély összegű támogatás formájában
   1. Elszámolható költségek köre

A projekt keretében kizárólag a projekt megvalósítási ideje alatt felmerült költségek számolhatók el.

A projekt bármely elemének nem piaci áron történő szerepeltetése a teljes támogatás visszavonását eredményezheti.

Bérelt ingatlanon történő megvalósítás esetén amennyiben a bérleti szerződés határozatlan idejű, úgy annak időtartama legalább a projekt fenntartási időszakának végéig terjedően határozott idejű kell legyen.

**Az elszámolható költség (a támogatás alapja) a belföldi és külföldi költségszámlák ÁFA vagy értéktöbbletadó nélküli összege.**

**ÁFA visszaigénylésre nem jogosult pályázó esetében a támogatás alapja a bruttó költség.**

**Felhívjuk a figyelmet, hogy a támogatási döntést megelőzően a pályázat elszámolható költségeinek változtatására nincs lehetőség, az ilyen jellegű módosítási igények nem vehetők figyelembe.**

A Pályázati Felhívás keretében az alábbi költségek számolhatóak el az alábbi részletes szabályok figyelembevételével:

* + 1. Eszközbeszerzés

A pályázat keretében üzemi és félüzemi egységek kialakíthatók az alábbi feltételekkel:

1. Technológiai korszerűsítést eredményező új, minden olyan eszköz, melyet a pályázó a Számvitelről szóló 2000. évi C. Törvény szerint állóeszközként aktivál beleértve az eszköz működtetéséhez szükséges szoftvereket is, melyek az eszközzel együtt kerülnek aktiválásra.
2. 3 évnél nem régebbi gyártású olyan újszerű, vagy felújított működőképes eszköz, melyet a pályázó a Számvitelről szóló 2000. évi C. Törvény szerint állóeszközként aktivál, és melyek esetében az eladó nyilatkozik, hogy az eszköz beszerzéséhez az Európai Unió, illetve más hazai pályázati forrásból támogatásban nem részesült, továbbá legalább 6 hónap garanciát biztosít – regionális beruházási támogatás esetében kizárólag kis- és középvállalkozások számolhatják el;
3. Eszközbeszerzéshez kapcsolódó szállítás és üzembe helyezés,
4. Eszközbeszerzéshez közvetlenül kapcsolódó betanítás
5. Eszközbeszerzés esetén az eszközök felszerszámozásához az új szerszámok, új kiegészítő berendezések költsége, amennyiben alkalmassá teszi a meglévő gépet új termékek előállítására vagy kapacitásbővülést eredményez.
   * 1. Szelektív hulladékgyűjtéshez és szállításhoz szükséges gépjármű beszerzése

Új, vagy újszerű, 3 évnél nem régebbi, elkülönítetten gyűjtött települési szilárd hulladék szállítására alkalmas, minimum 10 tonna összes guruló tömeggel rendelkező haszongépjármű beszerzése támogatható.

A haszongépjárművet kizárólag a pályázó saját vállalkozási tevékenységének kiszolgálása céljából lehet hasznosítani. Más cégek részére történő bérfuvarozási tevékenység (TEÁOR 49,31-49,42) fejlesztése nem támogatható.

A gépjármű per-, teher- és igénymentes kell legyen, a gépjármű nem lehet hatósági alvázszámú, karambolos, továbbá luxus kategóriába sorolt, a gépjármű 60 napnál nem régebbi eredetvizsgálattal, érvényes forgalmi engedéllyel, környezetvédelmi igazolólappal, illetve törzskönyvvel, továbbá a hulladékszállítási és hulladékgazdálkodási tevékenységre szóló használat igazolásával kell rendelkezzen.

* + 1. Infrastrukturális fejlesztés és építési beruházás eszközbeszerzéshez kapcsolódóan

Telekhatáron belüli infrastrukturális beruházások költsége, melyek a technológiához kapcsolódnak.

1. Épületgépészet költségei
   1. épületgépészeti gépek,
   2. ivó-, ipari- és tűzi-víz hálózat, tűzvédelmi hálózat kiépítése és hozzájuk kapcsolódó berendezések, felszerelések,
   3. földgázvezeték, gázfogadó állomás, távhővezeték, egyéb fűtési és hűtési rendszerek és hozzájuk kapcsolódó berendezések, felszerelések,
   4. elektromos energiaellátás hálózata és hozzájuk kapcsolódó berendezések, felszerelések,
   5. eső- és szennyvízelvezetés, szennyvíztisztító és hozzájuk kapcsolódó berendezések, felszerelések,
   6. szennyvíztároló és kezelő berendezések,
   7. központi fűtési, szellőzési, légfrissítő berendezések,
   8. felvonók,
   9. hűtőkamra és egyéb hűtőberendezések,
   10. siló,
   11. ipari kapuk,
   12. kémények, hozzátartozó segédberendezések,
   13. speciális gáz-és gőzvezeték hálózatok, azokat kiszolgáló és tároló berendezések,
   14. kompresszorok, nyomásközvetítő hálózatok,
2. Építés, átalakítás, korszerűsítés költségei
   1. hulladék tárolására, hasznosítására szolgáló alépítmények, felépítmények építése a kapcsolódó műtárggyal,
   2. az beszerzett eszközök, illetve a beszerzett technológiai rendszerelemek elhelyezését szolgáló építmények fejlesztése, átalakítása.

A pályázat során, az a) – b) pontok értelmében beszerzett eszközök dokumentációinak, továbbá a kivitelezés során keletkező tervdokumentációk egy-egy példányát az Ajánlatkérő részére át kell adni a pénzügyi elszámolással egyidejűleg.

* + 1. Szelektív hulladékgyűjtő eszközök, tárolóedények beszerzése, telepítésének költsége

1. Szelektív hulladékgyűjtő eszközök, tárolóedények beszerzési költsége,
2. a hulladékgyűjtő eszközök, tárolóedények elhelyezésének kialakítása,
3. a szelektív hulladékgyűjtést támogató eszközök,
4. az elkülönítetten gyűjtött települési szilárdhulladék gyűjtésére szolgáló tárolóedények, illetve az ezek segítségével gyűjtött hulladék jellemzőinek azonosítására alkalmas eszközök, rendszerek, ideértve ezek informatikai kiszolgáló infrastruktúráját.

**Felhívjuk a szelektív hulladékgyűjtő tárolóedények beszerzésére, az 1. számú mellékletben, a csatolt településlistában szereplő önkormányzati pályázók figyelmét, hogy pályázatuk csak abban az esetben támogatható, amennyiben a szelektív hulladékgyűjtésre vonatkozóan rendelkeznek valamely hulladékbegyűjtő közszolgáltatóval érvényes szerződéssel, vagy kötelező érvényű szándéknyilatkozattal.**

A szelektív hulladékgyűjtő tárolóedények részletes leírását a 2. számú melléklet tartalmazza. Jelen pályázatban az ott leírt műszaki tartalommal rendelkező edények szerezhetők be!

A pályázat során, az a) – d) pontok értelmében beszerzett eszközök dokumentációinak egy-egy példányát az Ajánlatkérő részére át kell adni a pénzügyi elszámolással egyidejűleg.

* + 1. A települési szelektív hulladékgyűjtési és hasznosítási rendszerek kialakításához szükséges tervek, tanulmányok elkészíttetése szolgáltatás megrendeléssel

1. Engedélyeztetési terv elkészíttetése hulladékgazdálkodási tevékenységhez,
2. egységes környezethasználati engedély elkészíttetése a tervezett hulladékgazdálkodási tevékenység fejlesztéséhez,
3. települési hulladékgazdálkodási terv elkészíttetése,
4. megalapozó részletes megvalósíthatósági tanulmány elkészíttetése hulladékgazdálkodási tevékenység fejlesztéséhez,
5. költség-haszonelemzés, üzleti terv elkészíttetése hulladékgazdálkodási tevékenység fejlesztéséhez.

A pályázat során, az a) – e) pontok értelmében keletkező dokumentációk egy-egy példányát az Ajánlatkérő részére át kell adni a pénzügyi elszámolással egyidejűleg.

* + 1. Egyéb, a projekt végrehajtás során felmerült költségek

Az elszámolható költségek maximum 5%-a lehet az alábbiakban felsorolt egyéb költség:

1. Projektmenedzsment költségek (munkabér, járulékok, külső szolgáltató igénybe vétele),
2. a beszerzett technológia, illetve a projekt minőségbiztosítási költsége,
3. könyvvizsgálat,
4. nyilvánosság biztosításának költsége.

A nyilvánosság biztosítása a pályázó kötelező feladata, mely költségek minimális mértéke az elszámolható költségek 1%-a.

* 1. Nem elszámolható költségek köre
     1. Általános korlátozások

1. A pályázó saját maga által előállított, forgalmazott eszköz, szoftver, saját maga által nyújtott szolgáltatás, saját maga által forgalmazott rendszer bevezetésének költségei,
2. a pályázó önmagától, továbbá a partner és/vagy kapcsolt vállalkozásától beszerzendő
   1. műszaki gépek, berendezések,
   2. immateriális javak,
   3. ingatlanok,
   4. és igénybe vett szolgáltatások bekerülési értéke,
3. garanciális költségek,
4. a pályázónál meglévő termelőkapacitások telephelyen belüli, illetve más telephelyre történő áttelepítési költsége,
5. franchise díj,
6. a pályázat benyújtása előtt felmerült költségek,
7. előkészítési célú tevékenység költségei (például: közjegyzői díj, jogi díj),
8. biztosítéknyújtáshoz kapcsolódó költségek,
9. bankgarancia, kezesség költségei,
10. kamatköltségek,
11. működési és általános költségek (rezsi),
12. reprezentációs költségek,
13. utazási- és szállásköltségek (így például gépek üzembe helyezéséhez kapcsolódóan),
14. kiszállási díj,
15. jogszabály frissítési díj,
16. adó (bérjárulékon kívül),
17. egyéb meg nem nevezett költségek szerepeltetése esetén a pályázat Ajánlatkérője egyedileg dönt a költség elszámolhatóságát illetően.
    * 1. Eszközbeszerzéshez kapcsolódó korlátozások
18. Szerszámkészlet,
19. Műszaki eszközök felújítási, karbantartási költségei,
20. Meglévő gépek átalakításának költségei, még akkor sem, ha az átalakítás után a gép teljesítménye, paramétere megváltozik,
21. Eszközök leszerelési költsége,
22. A szállítási biztosítás és a vámkezelés költsége,
23. Olyan tárgyi eszköz bekerülési értéke, amelyet a kedvezményezett csődeljárás vagy felszámolás alatt álló társaságtól szerzett be,
24. Azon eszközök, berendezések, amelyek a pályázat benyújtása előtt bérleti vagy egyéb hasonló konstrukció keretében, továbbá tesztelési, próbaüzemi céllal a pályázónál bármely telephelyen már használatban voltak,
25. Irodabútor,
26. Készletek beszerzése,
27. Fogyasztási cikke beszerzése,
28. Operatív lízing konstrukcióban, kompenzálás és engedményezés keretében beszerzett eszköz és berendezés,
29. Az apportált eszköz, ingatlan értéke,
30. Üzletrész- és részvényvásárlás,
31. Áruszállító haszongépjárművek,
32. Személyszállító gépjármű,
    * 1. Infrastrukturális fejlesztés és építési beruházáshoz kapcsolódó korlátozások
33. Ingatlan (telek és/vagy üzemépület, berendezett üzem) vásárlására, lízingelésére, bérletére fordított összeg,
34. Infrastrukturális fejlesztés és építési beruházás esetében nem elszámolható költségtételnek minősülnek a bontási, deponálási, takarítási, kertépítési, a bontási törmelék elszállítási, anyagigazgatási költségek (ingatlan bővítése, átalakítása esetén sem elszámolható), valamint az árkockázati fedezet, saját kivitelezésre, kivitelezési tartalékra fordított összeg,
35. Ingatlanadó, továbbá minden az ingatlanszerzéshez, művelési ág változtatásához kapcsolódó illeték, adó,
    * 1. Egyéb korlátozások

Amennyiben a benyújtott pályázat nem elszámolható költségeket tartalmaz, csökkentett támogatás odaítélésére abban az esetben van lehetőség, ha a projekt a csökkentést követően is megfelel a pályázati kiírás feltételeinek, és a csökkentés nem befolyásolja érdemben a projekt eredeti célját.

* 1. Projekt területi korlátozása

A fejlesztés megvalósulásának helyszíne a pályázó Cégkivonatába/vállalkozói igazolványba bejegyzett magyarországi székhelye, telephelye vagy fióktelepe lehet. A megvalósulási helynek alkalmasnak kell lennie a projekt megvalósítására.

Eszközök, informatikai eszközök és gépjárművek beszerzése esetén a megvalósulási helyszínnek az a telephely vagy fióktelep minősül, amelyre a beszerzett eszközök számvitelileg aktiválásra kerülnek.

* 1. Projekt megkezdése

A projekt megvalósítása a benyújtást követő napon a pályázó saját felelősségére megkezdhető.

Támogatás a pályázat benyújtását megelőzően megkezdett beruházáshoz/projekthez nem igényelhető.

**Felhívjuk a pályázók figyelmét, hogy amennyiben megállapítást nyer, hogy a projekt megkezdésére a pályázat benyújtását megelőzően sor került, a pályázat elutasításra, illetve a támogatás** **visszavonásra kerül.**

* + 1. Megkezdettség

A 800/2008/EK bizottsági rendelet 8. cikk (2) bekezdése alapján támogatás csak akkor ítélhető meg, ha a kedvezményezett még a projekttel kapcsolatos munkálatok vagy tevékenységek megkezdése előtt a támogatás iránti kérelmét benyújtja.

A projektek megkezdési időpontjának az alábbi időpontok minősülnek:

1. építési tevékenységet tartalmazó projekt esetén:
   1. az építési naplóba történt első bejegyzés időpontja (építési naplóval igazolva),
   2. olyan építési jellegű munkák esetében, ahol építési napló vezetése nem kötelező, ott a kivitelezői szerződés alapján a kivitelező nyilatkozata a munkálatok megkezdésére vonatkozóan;
2. gép, berendezés, anyag, eszköz, termék, immateriális javak beszerzését tartalmazó projekt esetén az első beszerzendő gép, berendezés, anyag, termék stb. írásbeli megrendelése, vagy amennyiben írásbeli megrendelés nem áll rendelkezésre a megvalósításra megkötött első szerződés megkötésének dátuma;
3. természetes személlyel kötött megbízási szerződés esetén a megbízás kezdő napja;
4. egyéb tevékenységhez kapcsolódó projekt esetén, amennyiben a szerződéskötést megelőzően megrendelésre kerül sor, ennek időpontja, előzetes megrendelés hiányában pedig a megvalósításra megkötött első szerződés létrejöttének a napja (ez alól kivételt képez az ingatlan bérleti díjra vonatkozó szerződés létrejötte);
5. amennyiben a pályázatban ismertetett projektet több célterületre (építés, gépbeszerzés, egyéb) kiterjedően valósítják meg, a projekt megkezdésének időpontja az egyes célterületeknek megfelelő tevékenységek kezdési időpontjai közül a legkorábbi időpont. Megrendelés és szerződés nélkül beszerzett immateriális javak, eszköz, berendezés, termék esetén a számlán feltüntetett teljesítés dátuma, a számla kiállítás és a számla kiegyenlítés dátuma közül a legkorábbi időpont minősül a projekt megkezdésének. A Polgári Törvénykönyvről szóló 1959. évi IV. törvény 213.§ (1) bekezdése alapján „A szerződés jelenlevők között abban az időpontban jön létre, amikor az ajánlatot elfogadják, távollévők között pedig akkor, amikor az elfogadó nyilatkozat az ajánlattevőhöz megérkezik.”
   1. A projekt fizikai befejezése és a pénzügyi elszámolás végső határideje

**A pályázó projekttel kapcsolatos pénzügyi elszámolása (záró kifizetési igénylés) benyújtásának végső határideje legkésőbb 2014. április 30. Felhívjuk a figyelmet arra, hogy közbeszerzésre kötelezettek esetén eddig az időpontig a közbeszerzési eljárási beszerzést le kell zárni.**

A projekt fizikai befejezésének a beruházás utolsó elemének megvalósulása minősül:

1. eszközbeszerzés és információs technológia-fejlesztés beszerzése esetén üzembe helyezési jegyzőkönyv kiállításának a napja,
2. ingatlanfejlesztés esetén legalább a használatba vételhez szükséges engedélyek kiadásának kérelmezését igazoló szakhatósági igazolás,
3. forgalmi engedély köteles gépjármű beszerzés esetén a forgalmi engedélybe való bejegyzés napja,
4. infrastrukturális beruházás esetén legalább a szükséges engedélyek kiadásának kérelmezését igazoló szakhatósági igazolás.
   1. Fenntartási kötelezettség

A pályázónak vállalnia kell, hogy a támogatott beruházással létrehozott termelő kapacitásokat, információs technológiai fejlesztéseket a projekt befejezését követő 2. évig, fenntartja és üzemelteti, valamint a pályázat keretében alkalmazott munkavállaló(k) létszámát megtartja.

Az előző bekezdésben meghatározottakon túlmenően a regionális beruházási támogatások esetében a 800/2008/EK rendelet 12. (2) bekezdés d) pontja alapján a támogatás akkor vehető igénybe, ha a kedvezményezett kötelezettséget vállal arra, hogy a beruházást annak befejezésétől számított legalább öt évig – kis- és középvállalkozás esetében legalább három évig – fenntartja az érintett régióban.

* 1. Egyéb korlátozások a projekt tartalmával kapcsolatban

1. Ha a projekt megvalósítása kiemelkedően jelentős kockázatot hordoz, akkor a pályázat nincs összhangban a pályázati kiírás célkitűzéseivel, ezért elutasításra kerülhet. Jelentős kockázatot jelenthet többek között a pályázat nem megfelelő kidolgozottsága; a projekt megvalósítása szempontjából kockázatos gazdálkodási adatok.
2. A pályázatkezelés és a megvalósítás során folyamatba épített kockázati ellenőrzésre kerül sor, melyet az OHÜ hajt végre. Ha a projekt megvalósítása során kiemelkedően jelentős kockázat merül fel, akkor a jelen fejezet a) pontjának megfelelően a pályázat elutasításra kerülhet, illetve a támogatási döntés érvényét veszítheti.

Kiemelkedően jelentős kockázatot jelenthet például:

* 1. ha a pályázó, illetve az árajánlat adó/szállító székhelye, telephelye, fióktelepe, tulajdonosa(i) között egyezés áll fenn,
  2. a megvalósítási helyszín nem alkalmas a pályázatban jelzett tevékenység végzésére,
  3. a megvásárolt eszközök együtt sem alkalmasak a tevékenység végzésére,
  4. a saját forrás magánszeméllyel, különös tekintettel külföldi magánszeméllyel, vagy külföldi vállalkozással kötött kölcsönszerződés alapján, vagy külföldi tagi kölcsön révén biztosított,
  5. pénzügyi teljesítés több kisösszegű részátutalás révén, vagy nagy összegű készpénzes kiegyenlítés révén történik.

1. Támogatás nem nyújtható és nem folyósítható amennyiben a projekt költségvetése nem reális és nem takarékos. A hatékony és eredményes pénzgazdálkodás elvét, valamint az átlagos piaci árnak történő megfelelést a szerződés hatályba lépését követően is biztosítani kell, továbbá a projektnek meg kell felelnie a reális és takarékos költségvetés előírásának az esetleges géptípus-változás, szállító-váltás és költségszerkezet-módosítás esetén is.

**Felhívjuk a pályázók figyelmét, amennyiben a támogatott projekt végrehajtása során esetlegesen géptípus-változás, szállító-váltás és költségszerkezet-módosítás történik, úgy az csak a pályázat Ajánlatkérőjének írásbeli jóváhagyását követően történhet meg. Pályázó írásban, kérelem formájában köteles minden változásról, annak indokáról értesíteni az OHÜ Nonprofit Kft-t.**

1. Pénzügyi feltételek és az állami támogatási szabályok
   1. Támogatás formája és támogatási kategóriája

A jelen pályázati kiírás keretében nyújtott támogatás vissza nem térítendő támogatásnak minősül.

**1. főcél – Hulladékgyűjtési rendszerek fejlesztése**

1.1. Amennyiben a pályázó önkormányzat, és a fejlesztés tárgya önkormányzati tulajdonba kerül, a támogatás nem minősül az EUMSZ 107. cikk (1) bekezdése szerinti állami támogatásnak;

1.2. egyéb esetben közszolgáltatásért nyújtott ellentételezés a 2012/21/EU bizottsági határozat alapján az 1.4 pont c) alpontjának megfelelően

Elszámolható költségek: 3.2.2. Szelektív hulladékgyűjtéshez és szállításhoz szükséges gépjármű beszerzése; 3.2.4. Szelektív hulladékgyűjtő eszközök, tárolóedények beszerzése, telepítésének költsége; 3.2.5. A települési szelektív hulladékgyűjtési és hasznosítási rendszerek kialakításához szükséges tervek, tanulmányok elkészíttetése szolgáltatás megrendeléssel; 3.2.6. Egyéb, a projekt végrehajtás során felmerült költségek – amennyiben utóbbiak számvitelileg ráaktiválhatók a beruházásra

**2-4. főcélok – Gumiipari hulladék anyagában hasznosítási fejlesztések; Elektromos és elektronikai hulladék anyagában hasznosítási fejlesztések; Csomagolási hulladék anyagában hasznosítási fejlesztések**

Regionális beruházási támogatásnak minősül a 800/2008/EK bizottsági rendelet 12-13. cikke alapján.

Elszámolható költségek: 3.2.1. Eszközbeszerzés (kizárólag új eszközök beszerzéséhez nyújtható, kivéve KKV-k esetében); 3.2.3. Infrastrukturális fejlesztés és építési beruházás eszközbeszerzéshez kapcsolódóan; 3.2.6. Egyéb, a projekt végrehajtás során felmerült költségek – amennyiben utóbbiak számvitelileg ráaktiválhatók a beruházásra (Továbbá amennyiben a 2-4. főcélhoz kapcsolódik: 3.2.2. Szelektív hulladékgyűjtéshez és szállításhoz szükséges gépjármű beszerzése; 3.2.4. Szelektív hulladékgyűjtő eszközök, tárolóedények beszerzése, telepítésének költsége; 3.2.5. A települési szelektív hulladékgyűjtési és hasznosítási rendszerek kialakításához szükséges tervek, tanulmányok elkészíttetése szolgáltatás megrendeléssel)

Regionális beruházási támogatás esetén a támogatást csak induló beruházáshoz lehet igénybe venni. Induló beruházásnak minősül a tárgyi eszközbe vagy immateriális javakba történő beruházás, amely új létesítmény felállításával, meglévő létesítmény bővítésével, egy létesítmény termelésének további, új termékkel történő diverzifikációjával, egy meglévő létesítmény teljes termelési folyamatának alapvető megváltoztatásával kapcsolatos, illetve egy adott létesítmény piaci felvásárlására vonatkozik, továbbá egy létesítményhez közvetlenül kapcsolódó befektetett eszközök beszerzése, ha a létesítmény bezárásra került vagy felvásárlás hiányában bezárásra került volna, és az eszközöket független beruházó vásárolja meg.

A szintetikusszál-ipar támogatására regionális beruházási támogatás nem nyújtható.

*A regionális beruházási támogatásokra vonatkozó részletszabályokat lásd: 7. pont*

**Amennyiben a fentiek alapján egyes a 3.2.6 pont szerinti egyéb, a projekt végrehajtás során felmerült költségek nem támogathatók:**

E költségekre csekély összegű támogatás nyújtható az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2014. december 18-ai 1407/2013/EU bizottsági rendelet (HL L 351, 2013. 12.24. 1.o) (a továbbiakban 1407/2013/EK bizottsági rendelet) szabályai alapján.

*A csekély összegű támogatásokra vonatkozó részletszabályokat lásd: 7. pont*

* 1. Önrész

A pályázónak legalább a projekt összköltségének az igényelt támogatási összeggel csökkentett részét kitevő önrésszel kell rendelkeznie. Az önrész saját forrásból, bankhitelből és egyéb forrásból (így például tagi kölcsön), kifejezetten pénzügyi eszközökből állhat.

A pályázónak legalább a projekt elszámolható összköltségének az igényelt támogatási összeggel csökkentett részéből minimum 20%-át kitevő igazolt saját forrással (számlapénz) kell rendelkeznie.

A teljes önrész rendelkezésre állását igazoló dokumentumokat a Támogatási szerződés megkötésével egyidejűleg a kedvezményezett köteles benyújtani.

Meglévő rendszerhez kapcsolódó eszközbeszerzés, fejlesztés esetén a projektnek kizárólag a rendszer fejlesztéssel érintett (így például lecserélt, kiegészített) része számít az önrész elszámolási alapjába. Az egyéb rendelkezésre álló erőforrások (így például ingatlanok, épületek, műtárgyak, létesítmények) nem vehetők figyelembe önrészként.

* 1. Biztosítékok köre

Biztosíték nyújtására jelen pályázati kiírás keretében azon profit érdekelt gazdasági vállalkozások kötelezettek, amelyek számára a megítélt támogatás összege meghaladja a 20 millió forintot.

A költségvetési támogatás visszavonása, a támogatási szerződés felbontása, vagy az attól történő elállás esetén visszafizetendő költségvetési támogatás visszakövetelése céljából a támogatási szerződésben megfelelő biztosítékot kell kikötni.

Jelen kiírás keretében a fenntartás időszakára, az összes pénzforgalmi számlára vonatkozó beszedési megbízásról szóló felhatalmazói nyilatkozatot szükséges adni minden Kedvezményezettnek.

A támogatás visszafizetésének biztosítékai az alábbiak lehetnek:

1. ingatlan jelzálog és ingatlan jelzálogjog,
2. bankgarancia,
3. a támogatást igénylő szervezet vezetőjének vagy tulajdonosának kezességvállalása,
4. garanciaszervezet által vállalt kezesség,
5. biztosító által nyújtott kezesség.

A biztosítékoknak a támogatási jogviszony alapján, a fenntartási kötelezettségek megszűnéséig rendelkezésre kell állniuk.

A biztosítéknak a támogatási szerződésben szereplő támogatási összeg 50%-ra kell szólnia.

A támogatási összeg folyósítása csak akkor teljesíthető, ha a biztosítékok a támogatási szerződésben foglaltak szerint rendelkezésre állnak.

A kedvezményezett számára a biztosítékcsere megengedett, ha az új biztosíték végrehajthatósága, valamint az általa fedezett érték megfelel a biztosítékokra vonatkozó feltételeknek. A biztosítékcserét kedvezményezett kezdeményezheti és Ajánlatkérő dönt az elfogadásáról.

Az ingatlan jelzálogszerződés az OHÜ, mint támogató és a kedvezményezett között jön létre. Ha a zálogtárgy harmadik személy tulajdonában van, a zálogkötelezett a zálogtárgy tulajdonosa. Az ingatlan-jelzálogszerződést közjegyző által ellenjegyzett közokiratba kell foglalni.

A közokirat elkészítésére – előzetes időpont egyeztetést követően – budapesti székhelyű közjegyző előtt kerül sor. A megkötött jelzálogszerződés közokiratba foglalásáról és a jelzálog ingatlan-nyilvántartásba történő bejegyeztetéséről a kedvezményezett gondoskodik.

Az ingatlan jelzálog szerződés megkötéséhez a Kedvezményezetnek a következő dokumentumokat szükséges beküldenie:

1. 30 napnál nem régebbi hiteles tulajdoni lap,
2. igazságügyi értékbecslés,
3. értékbecslési tevékenység folytatására vonatkozó igazságügyi szakértői jogosultság igazolása,
4. ha a jelzálogszerződés megkötéséhez, illetve a jelzálogjog bejegyzéséhez harmadik személy hozzájárulása szükséges, a harmadik személy ügyvéd által ellenjegyzett magánokirat, vagy közokirat formájában tett hozzájáruló nyilatkozata,
5. ha a felajánlott ingatlan nem a kedvezményezett tulajdona,
   1. ha a tulajdonos nem természetes személy, akkor 60 napnál nem régebbi cégkivonata, valamint annak nyilvántartásba vételt igazoló dokumentuma, továbbá az aláírási címpéldánya,
   2. ha a tulajdonos természetes személy, akkor a személyi igazolványának másolata, valamint adóazonosító jele,
6. az ingatlan biztosítéki értékét az OHÜ az értékbecslésben megállapított nettó piaci érték figyelembevételével saját maga határozza meg.

A jelzálogjog tárgya a Magyar Köztársaság területén fekvő forgalomképes ingatlan lehet, amely az ingatlan-nyilvántartásban önálló ingatlanként került bejegyzésre, helyrajzi számmal rendelkezik, értékkel bír (nettó forgalmi érték), per-és igénymentes, és a törvényben előírt adatait az ingatlan-nyilvántartás tartalmazza.

A biztosítéki érték első ranghelyű jelzálog esetén a nettó piaci érték 70 %-a.

Nem első ranghelyi jelzálogjog esetében (önálló zálogjog), ha a már meglévő, a OHÜ-t megelőző ranghelyen szereplő terhek, továbbá az aktuálisan kifizetni kért támogatás és a korábban benyújtott kifizetési igénylések alapján kifizetett támogatás együttes összege nem haladja meg a fedezetként felajánlott ingatlan értékbecslésben szereplő nettó piaci értékének figyelembe vételével meghatározott biztosítéki érték 50%-át, az ingatlan fedezetként elfogadható.

Terhelt ingatlan esetén a feltétel képletszerűen:

|  |  |  |
| --- | --- | --- |
| Biztosítéki érték  \_\_\_\_\_\_\_\_\_\_\_\_\_\_\_\_\_\_\_\_\_  2 | => | az OHÜ-t megelőző ranghelyen szereplő terhek + az aktuálisan kifizetni kért támogatás értéke |

Amennyiben az adott ingatlan tulajdoni lapján el nem bírált bejegyzési kérelem szerepel széljegyként, a bejegyzés alapjául szolgáló, a földhivatal érkeztető pecsétjével ellátott okiratokat a szerződéskötéshez csatolni szükséges. Az OHÜ a bejegyzési kérelmek tartalma alapján egyedileg mérlegeli, hogy az elintézetlen bejegyzési kérelem akadályát képezi-e az ingatlan biztosítékként történő elfogadásának. A mérlegelés során figyelembevételre kerül az a jogszabályi előírás, miszerint a támogatás folyósítása kizárólag bejegyzett jelzálog esetén történhet.

Abban az estben, ha az elintézetlen széljegyek nagy száma miatt a bejegyzés elhúzódik, javasoljuk bankgarancia nyilatkozat biztosítékként történő felajánlását.

A biztosítékokkal kapcsolatban felmerülő költségek a támogatás kedvezményezettjét terhelik.

A kedvezményezett által a projekt keretében beszerzett vagyontárgy csak az OHÜ egyedi, írásba foglalt engedélyével terhelhető meg vagy idegeníthető el.

Osztatlan közös tulajdon esetén pályázónak be kell mutatni a használati jogot igazoló megosztási vázrajzot, továbbá a többi tulajdonos hozzájárulását a biztosíték bejegyzésére vonatkozóan.

Amennyiben biztosíték adásra kötelezett a pályázó és a kezességvállaló szervezet (állami/önkormányzat) állami forrásból vállal kezességet, úgy biztosítani kell, hogy az megfeleljen egy piaci alapú kezességnek, vagy amennyiben a kezesség állami támogatást tartalmaz, úgy az OHÜ által nyújtott támogatással együttesen ne haladja meg a megengedett maximális támogatási intenzitást.

* 1. Előleg igénylése

Előleg igénylése nem lehetséges.

* 1. Nyomon követés

A kedvezményezett a megvalósítás és a fenntartás időszakában adatokat köteles szolgáltatni a projekt megvalósulásáról. A benyújtandó adatok körét az Ajánlatkérő határozza meg, minimálisan az alábbi indikátorok figyelembe vételével:

| 1. – A projekt nyomon követését szolgáló indikátorok köre | | | |
| --- | --- | --- | --- |
| **Mutató neve** | **Mérték-egység** | **Mutató (indikátor) forrása** | **Adatszolgáltatás jellege** |
| A projekt keretében újonnan felvett munkavállalók létszáma | Fő | Számított mutató, az alábbi mutatók alapján:   * Az átlagos statisztikai állományi létszám a projekt időszakában valamint a statisztikai állományi létszám a projekt megkezdésének napján különbözete | Kötelező vállaláshoz kapcsolódik |
| Éves nettó árbevétel | Ft | Éves beszámoló / SZJA bevallás / Főkönyvi kivonat | Kötelező vállaláshoz kapcsolódik |
| Személyi jellegű ráfordítás | Fő | Éves beszámoló / SZJA bevallás / Főkönyvi kivonat | Kötelező vállaláshoz kapcsolódik |
|  | | | |

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogató ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

1. Pályázatkezelés
   1. Projektkiválasztás
      1. Eljárásrend

A Pályázati Felhívás 1.6. pontjában meghatározott határnapig benyújtásra került projektek kerülnek elbírálásra, a formai és tartalmi értékelési kritériumok alapján.

A bírálat folyamatosan történik a pályázatok beérkezésének sorrendjében. A pályázat Ajánlatkérője a döntést közzéteszi a [www.szelektivinfo.hu/iparfejlesztes](http://www.szelektivinfo.hu/iparfejlesztes) honlapon.

* + 1. Kiválasztási kritériumok

A pályázatok elbírálásának főbb szempontjai:

1. A projekt összhangban van-e a pályázati kiírás feltételeivel a Pályázati Felhívás alapján?
2. A Pályázó szakmai kompetenciája megfelelő-e?
3. A Projekt szakmailag és üzletileg megvalósítható-e, megalapozott-e?
4. A Projekt költségvetése reális és takarékos módon, arányosan a várható üzleti eredménnyel került-e összeállításra?

A támogatásban részesülő projekteket a jelen Pályázati Felhívás 1., 2., 3., és 4. pontjaiban foglalt kritériumok, valamint a fenti bírálati szempontok alapján történő tartalmi értékelés szerint választja ki az OHÜ mellett önállóan működő Iparfejlesztési Pályázati Bizottság (a továbbiakban: IPB). Az IPB szakmai szempontok szerint az igényelt és igényelhető támogatásnál kisebb összegről, illetve a támogatási kérelem elutasításáról is dönthet.

* 1. Kifogáskezelés

A pályázó a pályázat benyújtásának időpontjától a támogatási jogviszony időtartama alatt a döntés ellen az OHÜ (1095 Budapest, Kvassay Jenő út 1.) címre benyújtott, a Vidékfejlesztési Miniszternek címzett kifogást nyújthat be, ha a pályázati eljárásra, a támogatási igény befogadására, a támogatási döntés meghozatalára, a támogatási szerződések megkötésére, a költségvetésből nyújtott támogatás folyósítására, visszakövetelésére vonatkozó eljárás jogszabálysértő, vagy a felhívásba, illetve a támogatási szerződésbe ütközik.

A kifogás benyújtására a kifogásolt intézkedésről való tudomásszerzéstől számított 10 napon belül egy alkalommal, az indokok megjelölésével van lehetőség.

* 1. A támogatási szerződés

1. A támogatás felhasználásának feltételeiről, az elszámolás rendjéről és a Kedvezményezett által vállalt kötelezettségek nem teljesítése esetén alkalmazható szankciókról az OHÜ Támogatási szerződésben állapodik meg a Kedvezményezettel.
2. Az OHÜ-nek a támogatás odaítéléséről a pályázókat a támogatási döntés meghozatalától számított 5 munkanapon belül, írásban kell értesíteni. Az értesítésben a támogatási szerződés megkötésére megfelelő határidőt kell megállapítani, amely legfeljebb 15 nap lehet. Ezen határidőig a támogatási döntésre az ajánlati kötöttség szabályai az irányadók. Az értesítés tartalmazza a szerződéskötéshez szükséges dokumentumok felsorolását, amelyet a Kedvezményezettnek az aláírt támogatási szerződéssel együtt kell megküldeni az OHÜ részére. A Kedvezményezett az értesítés kézhezvételétől számított 8 napon belül köteles bejelenteni, ha a szerződéskötéshez szükséges adataiban változás történt. Felhívjuk a Kedvezményezett figyelmét, hogy ha a szerződéskötésre megállapított határidőt követő 15 napon belül a Kedvezményezettnek felróható okból a támogatási szerződést nem kötik meg, a támogatási döntés érvényét veszti. A nem felróhatóságot a Kedvezményezettnek hitelt érdemlően igazolni kell.
3. A támogatási szerződésben rögzíteni kell a projekt megkezdésének az időpontját. A projekt tényleges megkezdését a Kedvezményezett köteles bejelenteni az OHÜ részére. Amennyiben a bejelentési kötelezettségének nem tesz eleget, az OHÜ felszólítja, hogy haladéktalanul kezdje meg a projektet. Amennyiben a Kedvezményezett a felszólítást követő 5 nap leteltét követően sem jelenti be a projekt megkezdését, az OHÜ a szerződéstől elállhat.
4. A támogatási szerződés megkötése előtt helyszíni szemle rendelhető el.
   1. A Kbt. hatálya alá tartozó kedvezményezett részére a támogatási szerződés megkötésének feltételeként, a szerződéskötést megelőzően közbeszerzési eljárás megindítása is előírható.
5. Az OHÜ a támogatási szerződés megkötéséhez szükséges dokumentumok beérkezésétől számított 5 napon belül az általa aláírt támogatási szerződést a kedvezményezettnek megküldi. Ha a megküldött dokumentumok hiányosak vagy hibásak, a OHÜ a beérkezéstől számított 5 napon belül, az összes hiány, illetve hiba egyidejű megjelölésével, hiánypótlásra hívja fel a kedvezményezettet.
   1. A pénzügyi elszámolás, finanszírozás

A Kedvezményezettnek a vonatkozó jogszabályoknak (pl. számviteli törvénynek) megfelelően a projekt költségeiről elkülönített számviteli nyilvántartást kell vezetnie. A támogatási szerződés mellékletét képező költségterv szerint kell elszámolni a projekt kiadásairól, mind a támogatás, mind a saját forrás, illetve egyéb forrás tekintetében.

**Felhívjuk a pályázók figyelmét, hogy a pályázat utófinanszírozott. Ennek megfelelően csak egy alkalommal, a pályázat lezárását követően, a pályázati dokumentáció részét képező kifizetési kérelem és szakmai beszámoló elfogadását követően kerül folyósításra a támogatás.**

**Felhívjuk a pályázók figyelmét, hogy Ajánlatkérő elfogad szállítói finanszírozást 3.2.1., 3.2.2., 3.2.3., 3.2.4., 3.2.5. pontok esetében, legfeljebb a támogatás mértékéig. A 3.2.6. pontban meghatározott költségek tekintetében szállítói finanszírozás nem vehető figyelembe. Ebben az esetben a folyósítás szükséges feltétele az elszámolással érintett minden számla önrészének maradéktalan megfizetése szállító felé, melyet a támogatás folyósítását megelőzően hitelesített bankszámlakivonattal kell igazolni.**

**Felhívjuk a pályázók figyelmét, hogy a záró kifizetési kérelemmel kötelezően benyújtandó dokumentumok a támogatási szerződés mellékletét képező költségterv szerinti számlák, azok kifizetését igazoló banki bizonylatok, teljesítésigazolások, üzembe helyezési jegyzőkönyvek, tervdokumentációk, megrendelők, szerződések, szakmai dokumentumok, tanulmányok, cikkek, elemzések, műszaki átadás-átvételi jegyzőkönyvek, bérjegyzékek, továbbá minden olyan dokumentum, amely alátámasztja a kifizetési kérelembe foglalt támogatási igényt.**

**Felhívjuk a pályázók figyelmét, hogy 100.000,- forint feletti készpénzes kifizetés elszámolása nem lehetséges. Amennyiben 100.000,- forint felett történik készpénzes kifizetés, úgy az a költségtétel nem elszámolható költség lesz, és a támogatás arányosan csökkentésre kerül.**

A 100.000,- forint összeghatár alatti számlákat is be kell nyújtani elszámolásra a pályázónak!

A pénzügyi elszámolásoknak összhangban kell lennie a szakmai beszámolóban leírt szakmai teljesítéssel.

Ha az értékelés során egy feladat nem, vagy csak részben teljesült, akkor a feladathoz kapcsolódó költségek csökkentve, csak a teljesítés arányában kerülhetnek elfogadásra.

* 1. Helyszíni szemle és ellenőrzés

Felhívjuk a figyelmet, hogy a pályázat benyújtását követően az OHÜ és egyéb, ellenőrzésre feljogosított szervek megkezdhetik a projekt ellenőrzését!

A pályázó / kedvezményezett köteles a helyszíni szemlét (előellenőrzést), illetve a helyszíni ellenőrzést tűrni, valamint köteles az ellenőrökkel együttműködni.

A támogatási szerződésben részletezi Ajánlatkérő az ellenőrzésre jogosultak körét.

A támogatási szerződésben részletezi Ajánlatkérő a pályázati dokumentumok megőrzési határidejét.

1. A pályázó által csatolandó mellékletek listája

| 1. – A pályázathoz csatolandó mellékletek | | |
| --- | --- | --- |
| **Csatolandó dokumentum megnevezése** | **Pályázathoz csatolandó** | **Támogatási szerződéshez, aláírásakor csatolandó** |
| **Minden projekt esetében csatolandó mellékletek** | | |
| 1. Jogi státusz igazolása | * Egyéni vállalkozó esetén a vállalkozói igazolvány, * Társas vállalkozás esetén a 30 napnál nem régebbi hiteles cégkivonat, * Önkormányzatok esetében az alakuló ülés jegyzőkönyv másolata hitelesítve | Csak változás esetén! |
| 2. Jóváhagyott (közgyűlés, taggyűlés, illetve a tulajdonosok által jóváhagyott) éves beszámoló | * Projektcégek, új vállalkozások esetében * Társasági szerződés alapító okirat, * Bankszámla igazolás a törzstőke befizetéséről, * nyitómérleg * Meglévő vállalkozások és önkormányzatok esetében * Társasági szerződés alapító okirat, * Előző évi beszámoló, mérleg | - |
| 3. Részletes, műszaki specifikációt tartalmazó árajánlat | * Előzetes árajánlat * Műszaki tervezői költségbecslés | * Részletes árajánlat, műszaki paraméterekkel, fényképekkel alátámasztva, * Építési beruházás esetén részletes építészi, vagy kivitelezői költségvetés |
| 4. A pályázó hivatalos képviselőjének aláírási címpéldánya / vagy ügyvéd által hitelesített aláírás minta | * Aláírásra jogosult személy címpéldánya, vagy közjegyző által 30 napnál nem régebben hitelesített aláírási címpéldánya, egyéni vállalkozó esetén a számlavezető banknál nyilvántartott aláírás bejelentő karton bank által hitelesített másolata | - |
| 5. A pályázat beadását megelőző, utolsó lezárt, teljes üzleti évben a NAV-nak kötelezően megküldendő bevallás statisztikai létszámot tartalmazó oldala vagy belső munkaügyi nyilvántartása | - | * Csatolandó |
| 6. 30 napnál nem régebbi saját forrás igazolása | * Hitelígérvény, tagi kölcsönszerződés | * A teljes önrész meglétét igazoló dokumentumok (bankszámla igazolás, hitelszerződés, tagi kölcsön befizetéséről banki igazolás, stb.) |
| 7. 30 napnál nem régebbi NAV adóigazolás köztartozás mentességről, vagy igazolás köztartozásmentes adatbázisban történő nyilvántartásról |  | * Csatolandó |
| **A projekt jellegétől függően csatolandó mellékletek** | | |
| 8. 30 napnál nem régebbi hiteles, teljes tulajdoni lap másolat | * Eredeti |  |
| 9. Tulajdonostársak hozzájárulása | * Nyilatkozat |  |
| 10. Megállapodás osztatlan közös tulajdonban lévő ingatlan használatáról | * Megállapodás |  |
| 11. Bérleti szerződés, az ingatlan használatba vételének egyéb eseteiben a használatba adó hozzájárulása és közokiratba vagy teljes bizonyító erejű magánokiratba foglalt használati megállapodás | * Bérleti szerződés |  |
| 12. Építési engedély vagy nyilatkozat építési engedély mentességről | * Építési engedély másolata vagy nyilatkozat |  |
| 13. Konzorciumi szerződés (opcionális) | * Másolatban konzorciumvezető által hitelesítve |  |
| 14. Átláthatósági nyilatkozat | * Gazdasági társaságok esetén eredetiben, konzorcium esetén minden gazdasági társaság tag esetében eredetiben |  |
| 15. A Pályázati Felhívás 1. számú mellékletében felsorolt önkormányzati pályázók esetében | * Szándéknyilatkozat a szelektív hulladékgyűjtést végző közszolgáltatóval |  |
|  | | |

1. Állami támogatási részletszabályok
   1. Közszolgáltatásért nyújtott ellentételezés
2. A támogatás mértékét a 2012/21/EU bizottsági határozat 5. cikke szerint kell megállapítani. Ennek megfelelően a támogatás mértéke nem haladhatja meg a közszolgáltatás ellátásának nettó költségét, azaz a közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét. Az adott feladathoz kapcsolódóan a közszolgáltatás ellentételezése címén bármely forrásból kapott támogatás nem haladhatja meg az évi 15 millió eurónak megfelelő forintösszeget.
3. Kedvezményezett tudomásul veszi és vállalja, hogy a 2012/21/EU bizottsági határozat 5. cikkének (9) bekezdése értelmében a közszolgáltatás költségeit és bevételeit a közszolgáltatáson kívüli szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják az összes közvetlen költséget, a közös költségek arányos részét és a megfelelő tőkemegtérülést. E költségekre nem adható ellentételezés.
4. A Kedvezményezett a támogatásról olyan elkülönített elszámolást köteles vezetni, amelyből a 2012/21/EU bizottsági határozat 5. cikkének (2)-(4) bekezdésben meghatározott követelmények ellenőrizhetőek.
   1. Regionális beruházási támogatás

Fogalmak

1. *Tárgyi eszköz*: a 800/2008/EK bizottsági rendelet 2. cikk 10. pontja szerinti eszköz.
2. *Immateriális eszköz*: a 800/2008/EK bizottsági rendelet 2. cikk 11. pontja szerinti eszköz.
3. *Szinten tartást szolgáló eszköz*: szinten tartást szolgál az az eszköz, amely a kedvezményezett által már használt tárgyi eszközt, immateriális jószágot váltja ki anélkül, hogy a kiváltás az előállított termék, a nyújtott szolgáltatás, a termelési, illetve a szolgáltatási folyamat alapvető változását eredményezné.
4. *Nehéz helyzetben lévő vállalkozás*: a 37/2011. Kormányrendelet 6. §-a szerinti vállalkozás.
5. *Szintetikusszál-ipar*:
   1. végső felhasználástól függetlenül a poliészter, poliamid, akril és polipropilén alapú szálak és fonalak valamennyi generikus fajtájának extrudálása és texturálása, vagy
   2. polimerizáció (beleértve a polikondenzációt), amennyiben az alkalmazott berendezés szempontjából extrudálással együtt zajlik, vagy
   3. a kedvezményezett, vagy ugyanannak a csoportnak más vállalata által egyidejűleg felállított extrudálási / texturálási kapacitáshoz kapcsolódó bármely kiegészítő ipari eljárás, amely az érintett üzleti tevékenységben az alkalmazott berendezés szempontjából rendszerint e kapacitás részét képezi.

Elszámolható költségek

A támogatást a tárgyi eszközökbe vagy immateriális javakba történő beruházás költségei, illetve létesítmény felvásárlása esetén a felvásárlás költségei alapján kell kiszámítani. **Elszámolható költségek** a beruházás célját szolgáló

1. tárgyi eszköznek a számvitelről szóló 2000. évi C. törvény (a továbbiakban: Sztv.) szerinti bekerülési értéke,
2. tárgyi eszköz vételára létesítmény felvásárlásakor,
3. immateriális eszközök közül a találmány, a szabadalom, a licenc és a know-how Sztv. szerinti bekerülési értéke.

A támogatott projekt kapcsán beszerzett eszköznek újnak kell lennie, kivéve a felvásárlás esetét vagy, ha kis- és középvállalkozás részesül támogatásban. Felvásárlás, illetve kis- és középvállalkozás által vásárolt használt eszköz támogatása esetén az ügylet vagy az eszköz vásárlása kizárólag piaci értéken történhet.

A földterülettől és épülettől eltérő eszközök lízingjével kapcsolatos költségeket csak akkor lehet figyelembe venni, ha az pénzügyi lízing formájában valósul meg, és a szerződés tartalmazza az eszköznek a futamidő lejárta utáni megvásárlására vonatkozó kötelezettséget.

A 3.7. pontban meghatározott fenntartási kötelezettségre vonatkozó követelmény nem akadályozza a gyors technológiai változások miatt a meghatározott fenntartási időszak alatt korszerűtlenné vált eszköz cseréjét, ha a fenntartási időszak alatt a gazdasági tevékenység fenntartása az érintett régióban biztosított. A gyors technológiai változások miatt a meghatározott fenntartási időszak alatt korszerűtlenné vált üzem, illetve eszköz cseréjét követő fenntartási időszakban a kedvezményezett a gyors technológiai változások miatt a fenntartási időszak alatt korszerűtlenné vált üzem, illetve eszköz cseréjére támogatásban nem részesülhet.

Az elszámolható költséget a szokásos piaci áron kell figyelembe venni, ha az a kedvezményezett és a vele kapcsolt vállalkozási viszonyban lévő személy között a szokásos piaci ártól eltérő áron kötött szerződés alapján merült fel.

Az **immateriális eszközök** költségként csak akkor számolhatóak el, ha

1. kizárólag a regionális támogatásban részesülő létesítményben használják fel,
2. amortizálható eszköznek minősülnek,
3. piaci feltételek mellett olyan társaságtól szerezték be, amely felett a kedvezményezettnek külön jogszabály szerinti sem közvetlen, sem közvetett befolyása nincs,
4. a kedvezményezett immateriális eszközként tartja nyilván azokat, a kedvezményezett tulajdonát képezik nagyvállalatok esetén legalább öt, kis- és középvállalkozás esetében legalább három éven keresztül.

Kis- és középvállalkozónak nem minősülő pályázók esetében az immateriális javak aránya nem haladhatja meg az elszámolható költségek 50%-át.

**Nem nyújtható regionális beruházási és foglalkoztatási támogatás a következő költségekre:**

1. a létesítmény felvásárlása esetén a szinten tartást szolgáló tárgyi eszközök bekerülési értéke, vételára,
2. a korábban már használatba vett olyan tárgyi eszköz bekerülési értéke, amelynek alapján a kedvezményezett, más gazdasági társaság vagy egyéni vállalkozó támogatást vett igénybe,
3. olyan tárgyi eszköz bekerülési értéke, amelyet a kedvezményezett csődeljárás vagy felszámolási eljárás alatt álló társaságtól szerzett be,
4. szállítási ágazatban a szállító berendezések (gördülő eszközök) bekerülési értéke.

**Nem ítélhető meg támogatás**

1. nehéz helyzetben lévő vállalkozás részére,
2. a 800/2008/EK bizottsági rendelet 1. cikk (2) és (3) bekezdésében foglalt tevékenységekhez,
3. a 800/2008/EK bizottsági rendelet 1. cikk (4) bekezdésében meghatározott célra.

Kis- és középvállalkozónak nem minősülő pályázók esetében a kedvezményezettek kötelesek igazolni, hogy

1. a támogatás segítségével lényegesen megnövekszik a projekt mérete,
2. kiszélesedik a tevékenység köre,
3. növekszik a kedvezményezett által a projektre fordítandó összeg,
4. lényegesen felgyorsul a projekt végrehajtási üteme, vagy
5. regionális beruházási és foglalkoztatási támogatás esetében a projekt a támogatás hiányában nem az érintett támogatott régióban valósult volna meg.

Az egyes, azonos elszámolható költségekkel rendelkező projektekhez nyújtható, bármely államháztartási forrásból származó összes támogatás - ideértve a projekthez nyújtott csekély összegű támogatásokat is - támogatási intenzitása nem haladhatja meg a 37/2011. Kormányrendelet 25. §-ában meghatározott mértékeket. Ha egy vállalkozás a kis- és középvállalkozásokba történő kockázatitőke-befektetések előmozdítását célzó állami támogatásokról szóló közösségi iránymutatás alapján részesül állami támogatásnak minősülő kockázati tőkejuttatásban, a támogatási intenzitást a 37/2011. Kormányrendelet 5. § (2) bekezdése figyelembevételével kell meghatározni.

A 800/2008/EK bizottsági rendelet hatálya alá tartozó támogatási jogcímen nyújtott támogatás különböző elszámolható költségek esetében halmozható más, a 800/2008/EK bizottsági rendelet hatálya alá tartozó támogatási jogcímen nyújtott támogatással. Azonos vagy részben azonos elszámolható költségek esetében a 800/2008/EK bizottsági rendelet hatálya alá tartozó támogatási jogcímen nyújtott támogatás abban az esetben halmozható más, a 800/2008/EK bizottsági rendelet hatálya alá tartozó támogatási jogcímen nyújtott támogatással, vagy csekély összegű támogatással, ha az nem vezet a 800/2008/EK bizottsági rendelet szerinti legmagasabb támogatási intenzitás, vagy támogatási összeg túllépéséhez.

A támogatások támogatási intenzitásának kiszámítása során valamennyi felhasznált számadatot az adók vagy illetékek levonása előtt kell figyelembe venni.

A 800/2008/EK bizottsági rendelet szerinti regionális beruházási támogatás 2014. június 30-ig ítélhető meg.

A több részletben kifizetett támogatást az odaítélés időpontja szerinti értékre kell disz-kontálni az Atr. 2. § 3. pontja szerinti diszkont kamatláb alkalmazásával

* 1. Csekély összegű támogatás

Csekély összegű támogatást kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2014. december 18-ai 1407/2013/EU bizottsági rendelet (HL L 351, 2013. 12.24. 1.o) (a továbbiakban 1407/2013/EK bizottsági rendelet) szabályai alapján lehet nyújtani. Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve a 1407/2013/EU bizottsági rendelet 3. cikk (8)-(9) bekezdéseit is. (Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.)

Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

A csekély összegű támogatás nem halmozható azonos elszámolható költségek vagy azonos kockázatfinanszírozási célú intézkedés vonatkozásában nyújtott állami támogatással, amennyiben az így halmozott összeg meghaladná 800/2008/EK bizottsági rendeletben vagy az Európai Bizottság határozatában meghatározott maximális támogatási intenzitást vagy összeget.

A támogatottnak az 1407/2013/EU bizottsági rendelet 5. cikkének (1) bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

A támogatott– az 1407/2013/EU bizottsági rendelet 1. cikke (2) bekezdésének kivételével – a támogatást nem használhatja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.